Anna Beate Rosenkrantz

Anna Beate Rosenkrantz, gift Adeler (28. september 1707 på Roseneje (Hofmansgave) på FynAnna Beate Rosenkrantz, finnholbek.dk – 15. februar 1777 i Christiania) var en dansk-norsk adels- og hoffdame.

 Familie 
Hun var datter av justisråd Jørgen Rosenkrantz til Qvitzowholm og Marie Elisabeth de Roklenge, og var fra sitt 13. år hoffdame hos dronning Anna Sophie. Den 25. april 1728 ble hun gift på Frederiksberg slott med stiftsamtmann Frederik Adeler (1700–1766) som hun fikk flere barn med, deriblant den senere kammerherre Frederik Georg Adeler.

 Gjemsø 
Ektemannen hadde foruten eiendommer på Sjælland også Gjemsø kloster og Bratsberg gård ved Skien. Etter at mannen døde, tilbragte hun sin enkestand på Gjemsø. I 1757 fikk hun tildelt dronning Sophie Magdalenes orden de l'Union parfaite. Hun døde i 1777 under en reise til sin datter generalinne Wakenitz i Christiania, og ble bisatt i likkapellet i Solum kirke.Østvedt, Einar: Mogensine Bentzens memoarer, Selskapet for Skien bys vel, Skien, 1963, s. 27 Hennes slektsvåpen ses på gallerifronten i samme kirke. 

 Referanser 

 Eksterne lenker 
 Adeler, Frederik, Dansk biografisk Lexikon

Kategori:Mottakere av Troskapsordenen
Anna Beate
Kategori:Fødsler i 1707
Kategori:Dødsfall i 1777
Kategori:danske hoffdamer